Rafik Zekhnini forlenger kontrakten Foto: NTB SCANPIX

Zekhnini på vei til Everton

Mens Odd-spillerne ble hedret for bronsemedaljen i serien på Skiens rådhus, var Odds lynving, Rafik Zekhnini, i England. Etter det Varden erfarer er det Everton 18-åringen skal møte.

Odd har mottatt bud på 18-åringen, og på spørsmål på hvorfor Zekhnini ikke var til stede på feiringen i rådhuset, svarte Odds daglige leder, Einar Håndlykken, følgende:

– Rafik er ikke her i dag fordi han har fått tillatelse til å reise og møte en klubb som har vist interesse for ham.

Sparsommelig om størrelse

Håndlykken er sparsommelig med å kommentere størrelsen på budet, og er heller ikke særlig villig til å gi ut nasjonaliteten på den europeiske toppklubben.

– Jeg vil ikke kommentere dette annet enn at det er en europeisk toppklubb.

Etter det Varden erfarer så er det Premier League-laget Everton Rafik Zekhnini skal i møte med.

– Hva kan du si om budet dere har fått på Rafik?

– Vi har fått bud på ham, men kan ikke si noe om hvilken klubb dette er.

LES OGSÅ:

-Fagermo: – Han ofret seg for laget og medaljen

-Dette sier Fagermo om Zekhnini-kritikken

Artikkelen fortsetter under annonsen.

-Ikke feil å bruke Rafik Zekhnini mot Sogndal

-Angrer ikke på at han spilte - og ble skadet

Har avslått bud

– Vi selger ham ikke for dette budet, sier Håndlykken.

Tidligere har både Dag-Eilev Fagermo og Einar Håndlykken sagt at det skal legges mye penger på bordet før de slipper talentet.

– Ja, det har jeg sagt, og det står ved lag.

– Er du overrasket over at budet kommer nå?

– Nei, sesongen vår er over, så det er ikke så rart at det kommer nå.

LES OGSÅ: Zekhnini blant verdens 50 beste

– Hvor langt er det kommet i prosessen?

– Vi har fått bud. Det blir ikke salg enda, men vi forhandler med en europeisk storklubb.

Artikkelen fortsetter under annonsen.

– Hvor lenge har det pågått?

– Det har skjedd i det siste, sier Håndlykken.

18-åringen selv berømmer Odd for hvordan de har håndtert budet og interessen for ham.

Zekhnini: Ting skjer fort

– Jeg har fått lov til å snakke med andre klubber, og både jeg og familien min er veldig fornøyd med hvordan Odd har håndtert dette, sier Rafik selv.

Han er på reisefot nå, og skal møte klubben som har lagt inn bud.

– Ting skjer fort i fotball, så ting kan skje kjapt, legger han til.

Tidligere har Zekhninis agent, Jim Solbakken, sagt til Varden at et salg av 18-åringen vil gi både Odd og Herøya gode penger.

– Summen Odd får vil være norgesrekord. Den blir i alle fall høy. Jeg kan garantere at Odd og Herøya vil få meget bra betalt når det skjer. Ingen i eller rundt klubben behøver å være redd for at Rafik forsvinner uten et meget godt salg, lover Solbakken.

Interesse i sommer

– Og det var klubber som ville kjøpe han nå, men det var ikke de rette klubbene i forhold til utviklingen. Derfor var ikke det aktuelt, tilføyer han.

Rafik Zekhnini har kontrakt med Odd ut 2017.

Artikkelen fortsetter under annonsen.

I overgangsvinduet i sommer var det flere klubber som nappet etter fotballtalentet, bekreftet Solbakken til Varden etter at det stengte.

- Det var klubber som ville kjøpe han nå, men det var ikke de rette klubbene i forhold til utviklingen. Derfor var ikke det aktuelt, sa han da.

Odd er eksemplariske

Varden har vært i kontakt med Jim Solbakken, som også skryter av Odds håndtering av budet som kom fra England.

- Jeg vil ikke bekrefte noe om hverken land eller klubb, men kan si at Odd har vært eksemplariske i denne saken, og gjort det mulig å få til en god avtale, sier Solbakken til Varden.